Yaqut Cholil Qoumas

Yaqut Cholil Qoumas otabâ èkennal kalabân Gus Yaqut (lahèr 4 Januwari 1975) panèka Menteri Aghâma è Kabinèt Indonesia Maju sejjhâk 23 Desember 2020 bân Katua Umum Gerraghân Dâd-ngodâdhân Ansor sejjhâk 2016. Sabelluna, salèrana toman dhâddhi angghuta Dèwan Perwakilan Rakyat dâri Partai Kabangkitan Bhângsa. Salèrana panèka pottrana K.H. M. Cholil Bisri bân alè'na Katua Umum Pengurus Rajâ Nahdlatul Ulama, Dr. K.H. Yahya Cholil Staquf tor panakanna dâri K.H. Musthofa Bisri. Salaèn panèka, salèrana toman dhâddhi bekkèl Bupati Rembang periode 2005–2010 bân angghuta DPRD Kabhupatèn Rembang periode 2004–2005.

 Pendidikan 
Lulus dâri SDN Kutoharjo (1981–1987), Yaqut alanjut pendidikanna ka SMPN II Rembang (1987–1990) bân SMAN II Rembang (1990–1993).

Yaqut ghun lulusan SMA sè ampon èsebbhuttaghi è biodata sè ètolès ghâbây Komisi Pèlèyan Umum (KPU) taon 2019."Gus Yaqut, Menteri Agama Lulusan SMA dan Pernah Kuliah di UI". kumparan. Èaksès tangghâl  2022-02-24. Salèrana sempet akuliyah è Univèrsitas Indonesia jurusan sosiologi, tapè ta' kantos marè."Profile of Yaqut Cholil Qoumas (UI Faculty of Social and Political Sciences 1993), Current Indonesian Minister of Religious Affairs"."Yaqut Cholil Qoumas". tirto.id.

 Katua Umum PP GP Ansor 
Yaqut Cholil Qoumas (Yaqut) kapèlè sacara aklamasi mènangka Katua Umum Gerraghân Dâd-ngodâdhân Ansor 2015–2020. Paresmiyan kapèlèna Yaqut èkabâlâ sareng Nusron Wahid. Sabâgiyân rajâ pimpinan cabang otabâ wilayah GP Ansor sabelluna ampon ngabâlâ sokongânna ka Yaqut mènangka calon tongghâl.Taufik, Mohamad. Syafirdi, Didi (ed.). "Ini profil Gus Yaqut, Ketum GP Ansor yang baru". Merdeka.com.Permana, Sukma Indah. "Gus Tutut Terpilih Aklamasi Pimpin GP Ansor Gantikan Nusron Wahid". detikcom.

Bâkto Pèlèyan Umum Gubernur DKI Jakarta 2017, Yaqut nyokong Basuki Tjahaja Purnama bân nyebbhut èpon mènangka "Sunan" Kalijodo."Ketua GP Ansor: Ahok itu Sunan Kalijodo". Merdeka.com. 7 April 2017. Èaksès tangghâl 26 Desember 2020. è bâbâ pamarènta'anna Yaqut, GP Ansor nyokong Joko Widodo dâlem Pèlèyan Umum Prèsidèn Indonesia 2019."Ansor Tegaskan Dukung Jokowi-KH Ma'ruf di Pilpres 2019". Sindonews.com. 2 Maret 2019. Èaksès tangghâl 26 Desember 2020. Bulân Sèptèmber 2019, Yaqut èntar ka Kottah Vatikan bân atemmo sareng Paus Fransiskus mènangka bekkèl GP Ansor ghâbây ngabâlâ sokongânna organisasi dâ' Dokumèn Satarètanan Manossa."GP Anshor expresses support for Pope's world peace document". The Jakarta Post. 27 September 2019. Diakses tanggal 26 December 2020.

È tangghâl 22 Dèsèmber 2020, èumummaghi jhâ' Yaqut ampon èyangka' dhâddhi Menteri Aghâma dâlem Kabinèt Indonesia Maju Prèsidèn Joko Widodo, sè matakerjhât para analis politik sè ra-ngèra tarètanna Yahya Cholil Staquf otabâ Duta Rajâ Indonesia ghâbây Arab Saudi Agus Maftuh Abegebriel.Arkyasa, Mahinda (22 December 2020). "Yaqut Cholil Qoumas Appointed as Minister; PKB: That is Jokowi's Love for PKB". Tempo.co. Èaksès tangghâl 26 Desember 2020. Saellana èlanti' tangghâl 23 Dèsèmber, salèrana aghâbây parnyata'an ajhânjhi alindungi hak-hak komunitas Syi'ah bân Ahmadiyah è Indonesia, sè ngaddhebbhi persèkusi è Indonesia."New religious affairs minister vows to protect Shia, Ahmadiyah". The Jakarta Post. 25 Desember 2020. Èaksès tangghâl 26 Desember 2020. Salèrana jhughân ajellasaghi niyaddhâ ghâbây maambu panyebbaran populisme Islam è Indonesia."Misi Menag Yaqut: Cegah Populisme Islam Berkembang di RI". CNN Indonesia. 28 Desember 2020. Èaksès tangghâl 28 Desember 2020.

 Sombher-sombher